На пачатковай стадыі навучання футбольным азам нярэдка здараецца, што той ці іншы навучэнец разумее словы настаўніка далёка не з першага разу. Аднак наша задача — зрабіць так, каб юныя спартсмены як мага хутчэй засвоілі футбольныя законы і не рабілі такія банальныя памылкі, як пас партнёру ўздоўж сваіх варот, гульня наском (“пыром”), абвядзенне ў пазіцыі апошняга абаронцы, гульня рукамі варатара пасля паса ад свайго гульца. Такія рэчы не толькі прыводзяць да гола ў свае вароты, але і дэстабілізуюць каманду, зніжаюць яе баявы дух, які потым складана аднавіць.